Insinuandum est omnibus sancte ecclesie filiis futuris et presentibus quod canonici Cabilonis, Petrus Salichies, decanus ejusdem ecclesie, et Guido de Fontanis, cantor, cum ceteris canonicis laudantibus, fecerunt quandam commutationem terre apud Sanctum Ambrosium, juxta Canbaun, cum monachis Firmitatis. Monachi quoque dederunt predictis canonicis quatuordecim pausas terre et canonici eisdem monachis undecim pausas terre. Hoc autem fecerunt predicti canonici laudantibus hominibus qui eandem terram incolebant, Germano videlicet et Duranno de Varennis. Hujus rei testes: Petrus Gaudricus de Varennis, Bernardus Bereg, Symon Frances de Sancto Ambrosio, Constantinus Doanellus, Bartholomeus de Sivoi, Brunus de Peirola, Robertus Guillelmus. Positio terre quam dederunt monachi Firmitatis canonicis: ad Argilaz, duas posas; prope mansum Bartholomei de Sivoi, duas; ad Molers, sex; juxta mansum Girar Petit, tres; prope mansum Artaldi Rosel, unam.